

REPUBLIKA HRVATSKA

VARAŽDINSKA ŽUPANIJA

OPĆINA VIDOVEC

KLASA: 402-01/23-01/001

URBROJ: 2186-10-02/1-23-01

Vidovec, 20. ožujka 2023.

Na temelju članka 7. Uredbe o sastavljanju i predaji izjave o fiskalnoj odgovornosti i izvještaja o primjeni fiskalnih pravila („Narodne novine“ broj 95/19) i članka 47. Statuta Općine Vidovec („Službeni vjesnik Varaždinske županije“ br.20/21), općinski načelnik Općine Vidovec donio je dana 20. ožujka 2023.godine

**O D L U K U**

**o mjerilima i načinu korištenja vlastitih prihoda proračunskog korisnika**

**Članak 1.**

Ovom Odlukom uređuju se prihodi koje proračunski korisnik Općine Vidovec ostvari na tržištu obavljanjem osnovne djelatnosti i drugih djelatnosti za koje je registriran, kao i način korištenja takvih prihoda.

Proračunski korisnik Općine Vidovec je Dječji vrtić Škrinjica (u daljnjem tekstu: Dječji vrtić).

**Članak 2.**

Odredbe ove Odluke odnose se na prihode što ih Dječji vrtić ostvari na tržištu, a koje poslove mogu obavljati i drugi pravni subjekti izvan proračuna i čijim obavljanjem proračunski korisnik ostvaruje prihode u skladu sa Zakonom o proračunu (u daljnjem tekstu: vlastiti prihodi).

Odredbe ove Odluke ne odnose se na sredstva koja Općina Vidovec doznačuje i osigurava u svom Proračunu za rad i aktivnosti Dječjeg vrtića, kao i sredstva koja Dječji vrtić ostvari po osnovi sufinanciranja odnosno učešća roditelja u cijeni redovnih programa predškolskog odgoja.

**Članak 3.**

Dječji vrtić je ovlašten ostvarivati vlastite prihode bez prethodne suglasnosti Jedinstvenog upravnog odjela Općine Vidovec.

Vlastiti prihodi koje Dječji vrtić ostvari na tržištu i tržišnim uvjetima ne uplaćuju se u proračun Općine Vidovec, već se troše prema potrebama i financijskom planu Dječjeg vrtića, ali se planiraju u Proračunu Općine Vidovec.

Jedinstveni upravni odjel Općine Vidovec ovlašten je od Dječjeg vrtića zahtijevati izvještaj o ostvarenju i načinu raspodjele vlastitih prihoda.

Izvještaj se podnosi dva puta godišnje: za razdoblje siječanj – lipanj do roka za izradu polugodišnjeg konsolidiranog financijskog izvješća, odnosno do 10. srpnja te za razdoblje siječanj – prosinac do roka za izradu godišnjeg konsolidiranog financijskog izvješća, odnosno do 15. veljače nakon isteka godine za koju se podnosi.

**Članak 4.**

Vlastiti prihodi Dječjeg vrtića uključuju se u Proračun Općine Vidovec i raspoređuju se za podmirenje rashoda nastalih realizacijom aktivnosti i projekata temeljem kojih su prihodi ostvareni, a u slučaju da su ostvareni veći prihodi u odnosu na rashode aktivnosti / projekta raspoređuju se na rashode za redovnu djelatnost te rashode za nabavu i održavanje nefinancijske imovine.

Dječji vrtić je dužan mjerila utvrđena u prethodnom stavku primjenjivati i na korištenje vlastitih prihoda ostvarenih u tekućoj poslovnoj godini, kao i za prenesene viškove prihoda iz ranijih godina.

**Članak 5.**

Upravno vijeće Dječjeg vrtića obvezno je na prijedlog ravnatelja, a u skladu sa aktima Dječjeg vrtića donijeti opći akt kojim će se utvrditi uvjeti, kriteriji i način korištenja vlastitih prihoda primjeren poslovanju Dječjeg vrtića.

**Članak 6.**

Dječji vrtić ukoliko ostvari vlastiti prihod dužan je iste evidentirati sukladno propisima kojima je uređeno proračunsko računovodstvo.

**Članak 7.**

Ova Odluka stupa na snagu danom donošenja, a biti će objavljena na web stranici Općine Vidovec.

OPĆINSKI NAČELNIK

Bruno Hranić